KLUBI 700
Sõltuvusravi või surm.
Stuart pidi valima kas ühe või teise
ja ta otsustas üsna kiiresti.
Ta sõitis oma narkodiileri koju, haaras nõela järele ja otsustas surra.
Mõtlesin täna hommikul ust lukust lahti tehes:
"Wau, olen jõudnud nii kaugele,
et keegi on usaldanud mulle oma poe võtme - kogu oma äri."
Mulle, kes ma lamasin kord üledoosis sõltlasena haiglas,
igatsedes surma,
kuid kes nüüd korraga oli usaldusväärne.
2012. aasta oli esimene kord, kui proovisin metamfetamiini.
Olin selleks ajaks sügavas masenduses
ja ükski kogus uimasteid
ei suutnud parandada mu enesetunnet.
Tõmbasin kanepit päev otsa,
mõeldes, et see on ju miski, mis on hävitanud nii paljusid elusid.
Kuid mul oli kui janu selle järele, sest see tekitas hea enesetunde
ja ma mõtlesin, et mis seal ikka, kui seda korra veel proovin.
Kuid selle "korra veel" looga on see probleem,
et see ei muutu kunagi.
Elasin 18-19-aastasena kui udu sees, süstides endale iga päev heroiini.
Vanemad leidsid kõikjalt mu süstlaid ja mõistsid, et tarvitan jälle uimasteid
Nii oli kogu pere tagajalgadel, soovides saata mind ravile.
Käisime kõikvõimalikud nõustajad ja taastuskeskused läbi.
Sh paljud "eksperdid", et leida neilt abi.
Käisin kui hull ka erinevatel sõltlaste koosolekutel.
Kuid olles pidev heroiini süstija,
oled pigem valmis surema, kui elama üle võõrutusnähud.
Sest valu, mida selle käigus koged, on meeletu.
Nii jõudsin omadega punkti, kus tundsin, et nüüd on kõik -
mulle aitab elamisest.
Tundsin, et mulle pole enam midagi ei jäänud,
mistõttu plaanisin teha üledoosi.
Üledoosi tegemiseks pidin aga kahandama oma vastupanuvõimet.
Nii otsustasin rääkida oma vanematega
ja minna rehabilitatsioonikeskusesse, kus kahandada vastupanuvõimet.
Läbisin seal mürkidest vabanemise perioodi
ja niipea, kui sealt välja sain, lasin sõidutada end isa töö juurde.
Võtsin ta autovõtmed, öeldes, et lähen suitsu ostma,
samas kui sõitsin otseteed oma diileri juurde,
ostes ta käest surmava koguse heroiini.
Läksin koju, süstisin selle endale sisse
ja korraga oli kõik...
Ärkasin haiglas väga häguse nägemisega ja nuttes.
Siis aga nägin nägemuse inglist oma voodi kohal,
kes pumpas hapnikku mu kopsudesse.
See oli esimene kord mu elus,
kus otsustasin tõsiselt oma sõltuvusest loobuda.
Hoidsin kinni Õpetussõnadest 3:5:
"Looda Issanda peale kõigest südamest
ja ära toetu omaenese mõistusele!"
Neid asju on palju, millega me ei suuda inimlikult toime tulla.
Vaid Kristus saab meid aidata.
Ma ei teadnud, jääb ta elama või sureb?
Saan ma oma venna tagasi?
Ma polnud oma südames kunagi valmis alla andma,
vaid olin veendunud, et Jumal teeb ta vabaks.
Käisin läbi veel 9 rehabilitatsioonikeskust,
tegin veel 13 üledoosi
ja mu süda peatus kuuel korral.
Nad pidid elustama mind
ja see oli kindlasti raskeim aeg mu elus.
Pidin tõdema fakti, et see on võimatu olukord.
Ma ei teadnud kedagi, kes tulnuks sellest välja.
Iga tõsine heroiinisõltlane oli kas surnud,
istus vangis ja tarbis salaja või siis tarbiski endiselt edasi.
Läksin ühte tallu tööle, kus oli teisigi vange ja muid tegelasi,
kes maadlesid oma sõltuvuste ja igasugu asjadega.
Seal olles mõistsin, et olin proovinud sisuliselt kõike,
mistõttu alistusin lõpuks Jeesusele,
andes Talle oma täiesti väärtusetu elu.
Ütlesin: "Siin see on, võta see."
See oli raske. Ka emotsionaalselt.
Aga samas ka väga kerge,
kõrvaldades tohutu koorma mu õlgadelt.
Kogu mu elu oli enne mu enda hallata,
aga andes selle üle, kogesin ka tohutu koorma kadumist.
Tarbisin antipsühhootikume, antidepressante,
ärevuse vastaseid ravimeid, heroiini vastaseid aineid
ja meeletul hulgal unerohtusid.
Kuid lahkudes sealt talust ei vajanud ma enam ühtegi tabletti
ja olin igati normis.
Ei läbinud ka ühtegi programmi enam
ja olen sellest ajast saati olnud täiesti vaba.
Olen täna täiega heroiinist vaba
ja juba 2 kuud väga õnnelik abielumees.
Mu pea oli täis nii palju valesid Jumala kohta
ja tänu neile ei andnud ma endale ka võimalust
Teda tundma õppida.
Nüüd aga Teda tundes kogen,
et Ta on liiga hea ja ma isegi ei vääri Tema armastust.
Ta on liiga armuline ja liiga andestav.
Olen nutnud kui väike laps Ta ees, kogedes, ei vääri seda kõike
ja ometi Ta armastab mind nii väga.
Olin ühes rehabilitatsioonikeskuses,
kui õde kirjutas kui prohvetliku sõnana ühe piiblisalmi mu käele.
Galaatlastele 2:20: "Ma olen ühes Kristusega risti löödud;
nüüd ei ela enam mina, vaid Kristus elab minus.
Ja mida ma nüüd elan ihus, seda ma elan usus Jumala Pojasse,
kes on iseenese loovutanud minu eest." Gal. 2:20
Sa võid teha seda sama.
Sa võid loota Jumala peale.
Ja nagu ka Õpetussõnad 3:5 ütleb - ära toetu omaenese mõistusele,
vaid looda kõiges Jumala peale, kes juhib su sammu.
Me ei taha sageli loota Jumala, vaid omaenda võimekuse peale.
Selle peale, mida me suudame.
Kuid me võime leida end olukordades, kus me oma võimekus ei kanna läbi.
Kui maadled narkosõltuvusega, siis tead niigi,
et ei saa oma tahtejõu põhjal sellest vabaks.
Sa pead saama muudetud oma sügavaima olemuse poolest.
Igaüks, kes näeb, et oled narkomaan, mõistab, et vajad abi.
Samas aga meie, kes me pole sõltlased,
ei mõista, et ka meie vajame abi.
Me kõik vajame tänapäeva maailmas abi.
Me ei saa toetuda omaenese arusaamisele.
Peame kõigil oma teedel toetuma Jumalale.
Me peame hoidma Jumala poole.
Kui tahad teha seda just praegu...
Kui su suhe Jumalaga pole mis iganes põhjustel korras,
siis las nähtud lugu julgustada sind, et Jumal saab muuta su elu.
Ta saab muuta enesetapu mõtetega sõltlase
totaalselt elavaks isikuks, kellel on tulevikku ja lootust.
Ta tahab teha seda su heaks.
Ta suri su eest, sest Ta armastab sind nii väga.
Ta tahab tulla su juurde ja anda sulle rahu, lootust
ja oma õigsuse ning rõõmu.
Ta teeb seda kõike su heaks, kui vaid hoiad Tema ligi.
Ära usalda omaenda mõtteid praegu,
vaid looda Tema mõtetele ja teele, sest Temal on vastused.
Kõik, mida vaid tegema pead, on alistuma Talle, öeldes:
"Jumal, ma ei saa ise hakkama.
Ma ei tea, kuidas edasi minna.
Aga Sinuga koos olen kõigeks võimeline."
Kui tahad seada oma asjad korda Jumala ees,
palu koos minuga väga lihtne palve, lastes Jumalal teha kõik ülejäänu.
Palu koos minuga.
Jeesus,
ma tulen Su ette
ja alistan Sulle kõik.
Oma südame, oma elu, oma meele ja mõtted.
Ma ei taha enam tugineda omaenda arusaamistele,
aga Sinu omale.
Ma usaldan oma tee Sinu hooleks
ja palun, et tuleksid mu ellu
ja andestaksid mulle kõik, mida olen valesti teinud.
Palun, et muudaksid mu meeled, mõtted ja kogu mu sisemuse,
et ma ei kogeks enam ei hirmu ega muret,
aga mu mõtted oleks koondunud Sinu peale.
Uuenda muu meeled, mõtted ja kogu mu sisemus.
Ma palun seda Jeesuse nimel,
aamen.
Isa, palun, et täidaksid kõiki palvetajaid
oma armastusega.
Las Su täiuslik armastus langeda iga vaataja üle just praegu
ja ajada välja igasuguse hirmu.
Ole koos meiega Issand, sest palume seda Jeesuse nimel.
Aamen ja aamen.
Tahan, et teeksid siinkohal veel ühte asja.
Piibel ütleb, et kui usud oma südames ja tunnistad seda oma suuga,
saad sa ka päästetud.
Anna meile teada, kui tegid seda.
Järgmine lugu räägib tagakiusatust parimaks sõbraks saamisest.
Need klassikaaslased on täna lahutamatud
ja seda vaid tänu ühele multifilmile.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
hispaania,
saksa
ja prantsuse keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
Saša koges koolis tagakiusu Anastassia-nimelise tüdruku poolt,
kuniks ta otsustas kord kutsuda Anastassia endale külla,
et vaadata koos "Superraamatut".
Peagi said neist tüdrukutest parimad sõbrad.
Sašale meeldis kooli juures kõik,
va üks asi.
Tüdruk nimega Anastassia, kes teda taga kiusas.
Ta narris mind igasugu nimedega ja noris alati tüli.
See oli väga solvav
ja samas ma kartsin teda.
Anastassia arvates oli OK väiksemaid tüdrukuid kiusata,
sest ta enda sõnul kiusati ka teda.
Tõukasin ja kiusasin teisi,
sest tahtsin, et nad kogeksid sama valu, mida ise kogesin.
Tagakius muutus üks päev nii tõsiseks,
et Saša tuli nuttes koju
ja rääkis emale kõigest, mida Anastassia oli talle teinud.
Mu esimene reaktsioon oli joosta sinna
ja võidelda oma lapse eest.
Siis aga otsustasime Sašaga palvetada ta eest.
Ema tegi ettepaneku, et kutsuksin Anastassia külla,
kus pidasime "Superraamatu" klubi.
Anastassia polnud algul nõus, aga otsustas siis ümber.
Nad vaatasid tol päeval "Superraamatu" osa
"Ta on üles tõusnud".
Nähes, kuidas Jeesus risti löödi, tundsin Temast väga kahju.
Tahtsin Teda päästa.
Palusin peale nähtu lõppu, et Jeesus andestaks mulle.
Hakkasime peale üheskoos palumist nägema suuri muutusi ta elus.
Kui ma enne vihastusin kergesti, siis nüüd enam mitte,
sest Jumal on muutnud mu südame.
Anastassia lõpetas Saša kiusamise ja neist said sõbrad.
Mängime nüüd koos ja oleme head sõbrad.
"Superraamatu" multikas muutis mind
ja täna ma tean, et Jumal saab aidata mind.
Ühtlasi tean, et õel olemise asemel on palju parem olla hea.
Tahan tänada kõiki,
kes on aidanud kaasa selle võrratu multika tegemisele.
Aitäh teile!
See tänu kuulub teile, kes te olete Klubi 700 liikmed.
Teie panus aitab katta selle multifilmi tootmise, tõlkimise ja levitamise kulud.
See on tõlgitud enam kui 50 keelde,
jagades lastega üle maailma piiblilugusid.
Järgmisena lugu noorest emast,
kel oli kaks tervislikult eluohtlikku olukorda,
mida arstid ei saanud koos ravida.
Saame peagi teada, mis juhtus, kui ta saadeti koju surema.
Lisaks palvetame ka teie eest, nii et jääge meiega.
Iga lapse sees on
kangelane,
juht,
sõber,
keegi, kes aitab,
kes teeb, mis on õige
ja kes unistab kellekski saamisest.
Kuid nad vajavad meie abi selles.
Mida küll teha?
Mida küll öelda?
Kuidas end küll tunda?
Siin tulebki appi "Superraamat",
pakkudes lastele moraalseid ja vaimseid tõdesid
läbi olukordade, millega lapsed saavad samastuda
ja õpetades Jumala Sõna lastele, keda armastad.
Liituge "Superraamatu" DVD-klubiga
ja saage osa selle uusimatest osadest.
Lisaks kaks koopiat teistega jagamiseks.
Tellige "Superraamat" juba täna ja vaadake, kuidas imed sünnivad.
Margaret Green oli kõigest 34-aastane,
kui arst ta koju saatis ja käskis hakata valmistama ette oma matuseid.
Tal olid nii trombid kui arteriaalse soone laiend.
Kui arstid oleksid ravinud ühte neist, oleks ta surnud teise kätte.
Kuidas ta siis ikkagi ellu jäi, et meile oma lugu jagada?
Saame kohe teada.
Arst tuli ja teatas, et ma ei jää 95% tõenäosusega ellu,
mistõttu mul olla targem minna koju ja valmistuda oma matusteks.
Margaret Green oli kõigest 34-aastane,
kui arstid teatasid talle ja ta mehele ta kahest eluohtikust olukorrast.
Ütlesin, et ei saa sellega leppida
ja mu mees ütles, et usaldame selles loos Jumalat.
Teadsin, et Jumal suudab teda tervendada.
Küsimus vaid oli, kas Ta ka teeb seda?
Kuid küsimus polnud vaid selles, kas Jumal tervendab Margareti,
vaid ka selles, kuidas.
Kõik sai alguse ta lapsepõlvest karmis St Louis'e piirkonnas
ühes vägivaldse alkohoolikust isaga.
Margaret oli kõigest 4-aastane, kui ta ema, kartes oma elu pärast,
haaras kaasa kaks ta nooremat õde-venda
ja põgenes kodunt.
Margaret ühes vanema õega jäid kannatama isa vägivalda.
Ta lõi mind näkku.
Ei läinud päevagi, kui ta poleks mind nimetanud igatpidi
ja süüdistanud mind ema lahkumises.
Kuid need õudused ei lõppenud sellega.
Isa sõber kuritarvitas teda seksuaalselt 3 aastat,
nii et ta püüdis 8-aastaselt sooritada enesetappu.
Võtsin sisse kõik rohud, mis kodus olid,
sest arvasin, et maailm on parem ilma minuta.
Peale seda saadeti Margaret ema juurde,
kes hakkas teda kirikusse kaasa võtma.
Ta otsustas 12-aastaselt hakata järgima Jeesust,
kuid samas oli siiski midagi, mida ta ei mõistnud.
Küsisin Jumalalt, kes Ta on ja on Ta ka päriselt olemas?
Ja kui on, siis miks Ta lasi kõigel sellisel minuga niimoodi juhtuda
Kui Jumal ei vastanud, arvasin, et Ta ei kuulnud mind.
Margaret hakkas teismelisena mässama,
elas lõtva elu, jõi ja tarvitas ning müüs uimasteid.
Nii juhtub, kui oled katki.
21-eluaastaks oli tal neli last,
mistõttu ta varastas, tegi streptiisi ja müüs uimasteid,
et nende eest hoolt kanda.
Ta käis 6 aastat mööda varjupaiku ja oli vägivaldsetes suhetes.
Palvetasin ikka, kuigi arvasin, et Jumal ei kuule.
Kuid see oli kui kontrolliks,
et äkki Ta üks päev tuleb ja päästab mu sellest olukorrast.
Margaret läks kord kahe äsja kohatud mehega peole,
kes vägistasid teda brutaalselt.
Nad kaalusid, kuidas teda tappa,
mispeale Margaret hakkas tõsiselt Jeesust appi hüüdma,
mis ajas need mehed tõsiselt vihale.
Üks ütles: "Ära hüüa Teda appi, sest Ta ei kuule sind!"
ja hakkas mind siis pähe peksma.
Kuid kui palju ta mind ka ei peksnud,
ma hüüdsin jätkuvalt Jeesuse nime appi.
Nad lasid Margaretil lõpuks minna, jättes ta tänavale surema.
Järgmisel hommikul andis ta oma elu Jumalale
ja hakkas Teda otsima.
Otsustasin täiega lõpetada kõik, millega olin sinna maani tegelenud.
Järgnevad 7 aastat elas Margaret oma uut elu Kristusega.
Paar aastat hiljem kohtas ta ühel kirikuüritusel oma tulevast meest.
Nad abiellusid ja nende peredest sai üks.
Jumala käsi tõesti on me abielu üle.
Tema oli õige minu jaoks ja mina tema jaoks,
nii et me pere sai täiuslik.
Paar aastat hiljem läks aga Margareth tõsiste kõhuvalude pärast arstile,
kus selgus, et tal oli aordi kõhuosa aneurüsm.
3 nädalat hiljem avastasid nad mõlemas ta kopsus mitu trombi
ja ühe neist ka ta südame juurest.
Nad saanuks ravida ühte või teist, aga mitte mõlemat seisundit korraga.
Arst ütles, et kui nad kõrvaldaks trombid,
sureks ma aneurüsmi tõttu.
Kui nad aga tegeleks mu aneurüsmiga,
sureks ma trombide tõttu.
Kuna operatsioon olnuks riskantne, kirjutati talle välja vere vedeldajad,
et vältida uute trombide teket.
Kuid isegi siis oli tal vaid 5% võimalust ellu jääda.
Mulle öeldi, et ta võib iga hetk surra,
mistõttu pidin tundma rõõmu igast hetkest, mis mul temaga oli.
See uudis oli hirmutav.
Palvetasime ja julgustasin oma naist, öeldes, et Jumal kannab ta läbi.
Margaret läks 3 nädalat hiljem uuele arstivisiidile,
kus avastati, et kõik ta trombid olid lahustunud.
Nad ütlesid, et pole kunagi näinud trombe nii kiiresti lahustumas.
Nad ütlesid, et minuga on midagi, mida nad ei mõista,
aga et Jumalal on kahtlemata üks plaan.
Samas ohustas aneurüsm endiselt ta elu.
Nii olid Margareti tegevused järgneva 2 aasta jooksul piiratud.
Ta oli 28 korda haiglas
ega teadnud, jääb ta elama või sureb.
Ta jätkas kõigest hoolimata palvetamist ja imesse uskumist.
Kuniks Jumal kõnetas teda kord palve ajal ta olukorra suhtes.
Jumal ütles, et osa neid asju on pärilikud
ja osa seotud mu südamega.
Jumal ütles, et mu haigus on seotud teemadega,
mida kannan oma südames.
Jumal ütles, et pean andestama igaühele, kes on mulle haiget teinud.
Igaühele, kes on mu hüljanud.
Margaret hakkas palvetama nende asjade pärast
ja märkas 3 kuu pärast, et ta valud on kadunud.
Tundsin end oma ihus täiesti teisiti ja mõistsin, et midagi on muutunud.
Küsisin: "Tahad siis öelda, et Jumal tervendas su?"
Ta vastas: "Jah, Jumal tervendas mu."
Nad läksid arstile, kes tegi kõik läbivaatused
ja said tagasi koju jõudes arstilt kõne.
Ta ütles: "Ma ei tea, mis juhtus, aga seda aneurüsmi pole enam."
Ta ütles, et sellist asja ei saa olla. Aneurüsmid ei kahane ega haihtu.
Ja nad ei osanud seda kuidagi seletada.
Nad ütlesid, et see teema on lõpetatud,
sest tegu on imega.
Ta oli nii elevil, et hakkas lihtsalt nutma.
Kallistasime üksteist
ja olime väga õnnelikud, et Jumal oli teinud, mida oli lubanud.
Paar tähistas äsja oma 7. pulma-aastapäeva.
Nad jagavad julgustust ja lootust ka oma iganädalases raadiosaates.
Margaret julgustab oma raamatus igat ühte usaldama Jumalat,
et Ta saaks tervendada nende elu katkised kohad
ja olla Jumalariigi poolt loodud.
Andestuses peituv vägi on võimeline tervendama.
Igakord, kui oled murtud või rajalt maas - lihtsalt andesta.
Jumal on endiselt Tervendaja ja suudab teha imesid.
Pead Teda vaid usaldama.
Kibestumise, põlguse ja viha vahel, mida südames kanname, on seos.
Kanname neid endas sageli seetõttu, et arvame, et meil on õigus selleks,
kuna meid on ebaõiglaselt koheldud ja haavatud.
Ometi palub Jumal, et laseksime sel minna
ja annaksime selle üle Talle.
Jumal ütleb, et Tema on kohtumõistja, soovides samas, et me oleks vabad.
Jeesus ütles, et Ta tuli vabastama neid, kes on vangistuses.
Nii tahame ka paluda täna,
et saaksid vabaks ükskõik millest, mis sind tagasi hoiab
ja saaksid osa tervenemisest ning terviklikkusest,
mille eest Jeesus maksis Kolgatal.
Tahame, et kogeksid terviklikkust ja oleksid elus edukas.
See on Jumala igatsus su suhtes.
Nii tahamegi paluda su eest täna,
aga enne seda veel mõned imelised palvevastused.
Ohiost pärit Robert vigastas oma selga
ja see valutas 3 kuud.
Arst ei saanud teda väga aidata,
kuniks Robert nägi üks päev "Klubi 700" saadet,
kus Terry ütles: "Keegi on vigastanud oma selga.
Kukkusite kuidagimoodi ja saate end vaevu liigutada.
Jumal aga seab kõik korda just praegu.
Hakake sirutama end ja ajage end püsti,
sest see kõik on paigas Jeesuse nimel."
Robert sirutas usus oma selga ja sai hetkega terveks.
Imeline! - On tõesti.
Terry on meil ortopeed.
Ei, ei, Jumal ikka on.
Diane'i käes oli halvav valu,
mis takistas tal elamast normaalset elu.
Ka ta põlveliigesed olid valusad ja kanged.
Vaadates kord "Klubi 700", kuulis ta Gordonit ütlemas:
"Kellelgi on käetes artriit, mistõttu need on paistes ja põletikus
ja te ei saa midagi teha."
Ühtlasi kuulutas ta tervenemist kellegi põlvedele.
Diane võttis selle palve nii oma käte kui põlvede jaoks vastu
ja kogu valu kadunud!
Halleluuja! Jumal on hea.
Kui sul on midagi kellegi vastu, siis andesta talle.
Lihtsalt andesta.
Margaretil oli palju, mida andeks anda,
sest temaga oli palju halba juhtunud.
Kuid ta andestas ja sai selle läbi ka terveks.
Andes andeks võid kogeda Jumala ligiolu
ja mõista, et Tema andestab ka sulle. Kõik.
Ta taastab su ja andestab kõik su üleastumised.
Ta vabastab su surma ja patu needusest.
Seejärel aga tervendab kõik su haigused.
Millisesse "kõik"-kategooriasse su haigus kuulub?
Kõik on ju kõik.
Nii võid terveks saada kohe praegu.
Usume vaid Jumalat,
palume Teda ja laseme Tal teha kõik ülejäänu.
Jeesus, me tuleme Su ette ja toetume vaid Sulle.
Me ei toetu omaenese usule ega oma palvele,
aga me toetume Sulle.
Me toetume ristile ja kõigele, mida oled juba teinud.
Võtame selle vastu just praegu.
Me ütleme usus: "Andestan kõigile, kes on mulle eales haiget teinud.
Andestan kõigile, kes on eksinud mu vastu
ja lasen nad vabaks just praegu.
Jeesus, palun, et Su tervendav vägi läbistaks mu pealaest jalatallani.
Puhasta ja tervenda mind, sest palun seda Jeesuse nimel.
Aamen ja aamen."
Kui vajad tervenemist, helista TV7sse ja me palvetame su eest.
Lõpetuseks aga Jeesuse sõnad:
"Kõike, mida te iganes palves endale palute -
uskuge, et te olete saanud ja see saabki teile!"
Olge õnnistatud ja näeme taas!
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid alla surudes ja me tõelist rõõmu röövides.
Kuid see pole Jumala tahe, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas